ประกาศคณะกรรมการวิชาชีพสาขาการแก้ไขความผิดปกติของการสื่อความหมายประกาศคณะกรรมการวิชาชีพสาขาการแก้ไขความผิดปกติของการสื่อความหมายเรื่องหลักเกณฑ์และแบบประเมินเพื่อการรับรองสถาบันการศึกษาที่ผลิตบัณฑิตปริญญาสาขาการแก้ไขความผิดปกติของการสื่อความหมายพ.ศ. ๒๕๕๔ อาศัยอำนาจตามความในมาตรา ๒๓ (๕) และ (๑๑) แห่งพระราชบัญญัติการประกอบโรคศิลปะพ.ศ. ๒๕๔๒ ประกอบกับมาตรา ๙ และมาตรา ๑๑แห่งพระราชกฤษฎีกากำหนดให้สาขาการแก้ไขความผิดปกติของการสื่อความหมายเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒ พ.ศ. ๒๕๔๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขาการแก้ไขความผิดปกติของการสื่อความหมายจึงออกประกาศไว้ ดังต่อไปนี้ข้อ ๑ ในประกาศนี้สถาบันการศึกษา หมายถึงสถาบันการศึกษาทั้งภาครัฐและเอกชนในประเทศไทยที่ได้รับอนุญาตให้จัดตั้งตามกฎหมายและผลิตบัณฑิตปริญญาสาขาการแก้ไขความผิดปกติของการสื่อความหมายส่วนราชการ หมายถึงหน่วยงานตั้งแต่ระดับกรมขึ้นไปหรือที่มีฐานะเทียบเท่ากรมคณะกรรมการวิชาชีพ หมายถึงคณะกรรมการวิชาชีพสาขาการแก้ไขความผิดปกติของการสื่อความหมายคณะอนุกรรมการวิชาชีพ หมายถึงคณะอนุกรรมการวิชาชีพสาขาการแก้ไขความผิดปกติของการสื่อความหมายหมวด ๑การรับรองสถาบันการศึกษา ข้อ ๒ สถาบันการศึกษาที่ประสงค์จะขอการรับรองสถาบันการศึกษาจากคณะกรรมการวิชาชีพต้องปฏิบัติตามประกาศนี้ข้อ ๓ การขอการรับรองสถาบันการศึกษาของรัฐให้หัวหน้าส่วนราชการเป็นผู้ยื่นคำขอการรับรองสถาบันการศึกษาต่อผู้อำนวยการสำนักสถานพยาบาลและการประกอบโรคศิลปะ กรมสนับสนุนบริการสุขภาพสำหรับสถาบันการศึกษาของเอกชน ให้ผู้รับใบอนุญาต ผู้จัดการหรือผู้แทนนิติบุคคลของสถาบันการศึกษาเป็นผู้ยื่นคำขอการรับรองสถาบันการศึกษาต่อผู้อำนวยการสำนักสถานพยาบาลและการประกอบโรคศิลปะกรมสนับสนุนบริการสุขภาพคำขอการรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๔ ให้สถาบันการศึกษาทำแบบประเมินตนเองตามแบบที่กำหนดท้ายประกาศนี้ และส่งแบบประเมินกลับไปยังสำนักสถานพยาบาลและการประกอบโรคศิลปะกรมสนับสนุนบริการสุขภาพข้อ ๕ ให้คณะกรรมการวิชาชีพแต่งตั้งคณะอนุกรรมการวิชาชีพด้านตรวจประเมินสถาบันการศึกษาประกอบด้วย ผู้แทนคณะกรรมการวิชาชีพ ๒ คนผู้แทนคณะอนุกรรมการวิชาชีพด้านพัฒนามาตรฐานวิชาการ ๒ คนและผู้แทนสำนักสถานพยาบาลและการประกอบโรคศิลปะ ๒ คนโดยให้ผู้แทนสำนักสถานพยาบาลและการประกอบโรคศิลปะคนหนึ่งทำหน้าที่เป็นอนุกรรมการวิชาชีพและเลขานุการให้ประธานกรรมการวิชาชีพเป็นผู้เลือกประธานอนุกรรมการวิชาชีพด้านตรวจประเมินสถาบันการศึกษาข้อ ๖ ให้คณะอนุกรรมการวิชาชีพด้านตรวจประเมินสถาบันการศึกษามีหน้าที่ตรวจคำขอการรับรองสถาบันการศึกษาและให้ทำการตรวจประเมินสถาบันการศึกษาพร้อมเสนอคณะกรรมการวิชาชีพให้แล้วเสร็จภายใน๙๐ วัน นับแต่วันที่ได้รับคำขอการรับรองสถาบันการศึกษาข้อ ๗ ค่าใช้จ่ายในการตรวจประเมินสถาบันการศึกษาที่ขอการรับรองสถาบันการศึกษาให้สถาบันการศึกษาที่ขอการรับรองเป็นผู้รับผิดชอบค่าใช้จ่ายต่างๆ เช่น ค่าเบี้ยเลี้ยง ค่าเดินทาง และค่าที่พักของคณะอนุกรรมการวิชาชีพด้านตรวจประเมินสถาบันการศึกษาตามที่จ่ายจริงแต่ต้องไม่ต่ำกว่าอัตราที่ทางราชการกำหนดหมวด ๒หลักเกณฑ์การรับรองสถาบันการศึกษา ข้อ ๘ สถาบันการศึกษาที่คณะกรรมการวิชาชีพจะพิจารณาให้การรับรองจะต้องเป็นไปตามเกณฑ์ที่คณะกรรมการวิชาชีพประกาศกำหนดท้ายประกาศนี้ข้อ ๙ คณะกรรมการวิชาชีพต้องออกหนังสือรับรองสถาบันการศึกษาให้แก่สถาบันการศึกษาเมื่อผลการพิจารณาผ่านเกณฑ์การประเมินการรับรองสถาบันการศึกษาตามเกณฑ์ที่คณะกรรมการวิชาชีพกำหนดหนังสือรับรองสถาบันการศึกษาให้มีอายุ ๕ปีนับแต่วันที่คณะกรรมการวิชาชีพได้มีมติรับรองสถาบันการศึกษานั้นการออกหนังสือรับรองสถาบันการศึกษาให้เป็นไปตามแบบที่กำหนดท้ายประกาศนี้ข้อ ๑๐ ภายใน ๙๐วันก่อนครบกำหนด ๕ ปีสถาบันการศึกษาที่ผลิตบัณฑิตปริญญาสาขาการแก้ไขความผิดปกติของการสื่อความหมายสถาบันการศึกษาจะต้องยื่นคำขอการรับรองสถาบันการศึกษาเพื่อขอรับการประเมินการรับรองสถาบันการศึกษาใหม่แต่ถ้าหากมีการปรับปรุงหลักสูตรสถาบันการศึกษาจะต้องยื่นคำขอการรับรองสถาบันการศึกษาใหม่ทุกครั้งข้อ ๑๑ หากผลการประเมินสถาบันการศึกษาคราวใดไม่ผ่านตามเกณฑ์การประเมินสถาบันการศึกษาจะต้องปรับปรุงแก้ไขให้เป็นไปตามเกณฑ์การรับรองสถาบันการศึกษาตามที่กำหนดในข้อ๘ ให้แล้วเสร็จภายใน ๖เดือนนับแต่วันที่ได้รับแจ้งผลการประเมินพร้อมแจ้งให้คณะอนุกรรมการวิชาชีพด้านตรวจประเมินสถาบันการศึกษาทำการประเมินอีกครั้งหนึ่งถ้าสถาบันการศึกษาไม่ยื่นผลการปรับปรุงแก้ไขภายใน ๖ เดือนถือว่าสถาบันการศึกษานั้นไม่ผ่านการรับรองคณะอนุกรรมการวิชาชีพด้านตรวจประเมินสถาบันการศึกษาต้องทำการประเมินให้แล้วเสร็จภายใน๓ เดือนนับแต่วันที่ได้รับแจ้งผลการปรับปรุงแก้ไขข้อ ๑๒ ภายในระยะเวลา ๕ปี นับแต่ประกาศนี้มีผลใช้บังคับให้สถาบันการศึกษาที่คณะกรรมการวิชาชีพได้ประกาศให้เป็นสถาบันการศึกษาระดับปริญญาสาขาการแก้ไขความผิดปกติของการสื่อความหมายจะต้องยื่นคำขอการรับรองสถาบันการศึกษาต่อคณะกรรมการวิชาชีพข้อ ๑๓ ในกรณีที่มีปัญหาตามประกาศนี้ให้คณะกรรมการวิชาชีพเป็นผู้วินิจฉัยชี้ขาดข้อ ๑๔[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๒ พฤษภาคม พ.ศ. ๒๕๕๔รองศาสตราจารย์นายแพทย์จันทร์ชัยเจรียงประเสริฐประธานกรรมการวิชาชีพสาขาการแก้ไขความผิดปกติของการสื่อความหมาย[เอกสารแนบท้าย]๑. คำขอการรับรองสถาบันการศึกษาที่ผลิตบัณฑิตปริญญาสาขาการแก้ไขความผิดปกติของการสื่อความหมาย๒. แบบประเมินการรับรองสถาบันการศึกษาที่จัดการเรียนการสอนระดับปริญญาตรีสาขาการแก้ไขความผิดปกติของการสื่อความหมาย๓. เกณฑ์มาตรฐานการรับรองสถาบันการศึกษาที่จัดการเรียนการสอนในสาขาการแก้ไขความผิดปกติของการสื่อความหมายระดับปริญญาตรี๔. หนังสือรับรองสถาบันการศึกษาสาขาการแก้ไขความผิดปกติของการสื่อความหมาย(ดูข้อมูลจากภาพกฎหมาย)ปริยานุช/ผู้จัดทำ๒๓ ธันวาคม๒๕๕๔ปณตภร/ผู้ตรวจ๒๗ ธันวาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๕๔ ง/หน้า ๒๔/๒๐ ธันวาคม ๒๕๕๔